VALSTYBINIO SOCIALINIO DRAUDIMO FONDO VALDYBOS

PRIE SOCIALINĖS APSAUGOS IR DARBO MINISTERIJOS

DIREKTORIUS

ĮSAKYMAS

DĖL Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 2013 m. kovo 6 d. įsakymo Nr. V-123 "Dėl duomenų apie asmenų suteiktas žemės ūkio ir miškininkystės paslaugas pagal paslaugų kvitus pateikimo taisyklių ir pranešimo formos patvirtinimo" pakeitimo

2014 m. rugsėjo 11 d. Nr. V-560

Vilnius

Vadovaudamasis Lietuvos Respublikos euro įvedimo Lietuvos Respublikoje įstatymo 32 straipsnio 2 dalimi:

1. P a k e i č i u Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) direktoriaus 2013 m. kovo 6 d. įsakymą Nr. V-123 „Dėl Duomenų apie asmenų suteiktas žemės ūkio ir miškininkystės paslaugas pagal paslaugų kvitus pateikimo taisyklių ir pranešimo formos patvirtinimo“ (toliau – Įsakymas):

1.1. išdėstau nauja redakcija PKV pranešimo apie asmenų suteiktas žemės ūkio ir miškininkystės paslaugas pagal paslaugų kvitus formą (versija 03, pridedama);

1.2. išdėstau Įsakymu patvirtintų Duomenų apie asmenų suteiktas žemės ūkio ir miškininkystės paslaugas pagal paslaugų kvitus pateikimo taisyklių (toliau – Taisyklės) 10.4.4 papunktį taip:

„10.4.4. laukelyje K3 nurodoma bendra kalendorinį mėnesį paslaugų teikėjui apskaičiuotų pajamų suma eurais, euro centų tikslumu. Jeigu pildoma už laikotarpį iki 2014-12-31 - sumos nurodomos litais, centų tikslumu.“

1.3. išdėstau Taisyklių 10.4.6 papunktį taip:

„10.4.6. laukelyje K5 nurodoma sveikatos draudimo įmokų suma, apskaičiuota nuo laukelyje K3 nurodytos pajamų sumos, eurais, euro centų tikslumu. Jeigu pildoma už laikotarpį iki 2014-12-31 - sumos nurodomos litais, centų tikslumu.“

2. Į p a r e i g o j u:

2.1. Fondo valdybos Teisės skyrių pateikti šį įsakymą Teisės aktų registrui;

2.2. Fondo valdybos Registrų tvarkymo skyrių per dvi darbo dienas po šio įsakymo paskelbimo Teisės aktų registre parengti ir pateikti suvestinę Įsakymo redakciją Teisės aktų registro tvarkytojui;

2.3. Fondo valdybos Klientų aptarnavimo metodikos ir informavimo skyrių šį įsakymą paskelbti Fondo valdybos interneto svetainėje ir Valstybinio socialinio draudimo fondo administravimo įstaigų intraneto svetainėje;

2.4. Fondo valdybos Informacinės sistemos eksploatavimo ir informacijos valdymo skyrių šį įsakymą išsiųsti Fondo valdybos direktoriaus pavaduotojams, Fondo valdybos skyriams, Valstybinio socialinio draudimo fondo valdybos teritoriniams skyriams ir kitoms Valstybinio socialinio draudimo fondo administravimo įstaigoms bei Lietuvos Respublikos socialinės apsaugos ir darbo ministerijai.

3. N u s t a t a u, kad šio įsakymo 1 punktas įsigalioja 2015 m. sausio 1 d.

Direktorius	Mindaugas Sinkevičius